**Ana-Marija Liberati Pršo,**

**spec. interne medicine, spec. endokrinologije**

dr. med., dr. sc. nutricionizma

Ana-Marija Liberati Pršo zaposlena je u KB Sveti Duh u Zagrebu. Liječnica je s dugogodišnjim dijabetološkim iskustvom koja je nedavno postala prva hrvatska internistica s doktoratom Nutricionizma na Prehrambeno-biološkom fakultetu (provedenim u suradnji sa Institutom Ruđer Bošković).

Medicinu promatra kroz prizmu nutricionizma, a nutricionizam kroz prizmu medicine. Otkako je doktorirala nutricionizam na PBF-u spaja dvije struke i to kroz svakodnevni ambulantni rad s dijabetičkim, preddijabetičkim i pretilim bolesnicima.

Godinama se, djelujući putem dijabetičkih udruga, javnozdravstvenih kampanja i medija, bori za adekvatnu prevenciju i rano, multidimenzionalno liječenje dijabetesa, predijabetesa i pretilosti.

Suosnivač je prvog hrvatskog Centra za kardiometabolizam i klinički nutricionizam (u kliničkoj bolnici Sveti Duh, gdje radi kao internist i budući dijabetolog) te je duboko uvjerena da će holizam i interdisciplinarnost postati moćno oružje u borbi protiv pandemije kroničnih bolesti.